पाएं अपने शहर की ताज़ा ख़बरें और फ्री ई-पेपरडाउनलोड करें
नई दाना मंडी कपूरथला से एक आढ़त की दुकान से चोर 3 बोरी गेहूं चोरी कर ले गए है। पुलिस ने मामले की जांच कर चोर की पहचान कर ली है। वहीं, जतिंद्र गुप्ता निवासी लाल गंज पुत्र प्रदेश ने पुलिस को शिकायत में बताया कि वह राकेश कुमार की नई दाना मंडी कपूरथला में आढ़त की दुकान पर काम करता है। गेहूं के सीजन में बोरियों की गिनती करने व राखी करने का काम वह देखता है।
29 अप्रैल को सुबह दुकान पर गया ताे तिरपाल फटी हुई थी। गिनती करने पर पता चला कि वहां से 3 बोरी गेहूं गायब है। इसकी सूचना उसने तुरंत अपने मालिक आढ़ती को दी। पुलिस को जांच के दौरान पता चला है कि गेहूं करण निवासी तलवंडी महिमा ने चोरी की है। थाना सिटी पुलिस ने आरोपी के खिलाफ धारा 379 के तहत केस दर्ज कर लिया है। आरोपी अभी फरार है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn